
Z A K O N
O IZMENAMA I DOPUNAMA ZAKONA O NACIONALNOM DNK REGISTRU
Član 1.

U Zakonu o nacionalnom DNK registru („Službeni glasnik RS”, broj 24/18), u članu 2. tačka 1) menja se i glasi: 

„1) DNK analiza, odnosno analiza dezoksiribonukleinske kiseline, u smislu ovog zakona, jeste forenzičko-genetička analiza biološkog materijala humanog porekla;ˮ.

Posle tačke 1) dodaje se tačka 1a) koja glasi:

„1a) forenzička služba je organizaciona jedinica Ministarstva unutrašnjih poslova nadležna za DNK veštačenja;ˮ.

Tačka 4) menja se i glasi: 

„4) DNK profil je podatak koji predstavlja rezultat DNK analize;ˮ.

Posle tačke 4) dodaju se tač. 4a i 4b koje glase:

„4a) jedinstveni DNK profil je DNK profil utvrđen analizom nespornog ili spornog biološkog uzorka poreklom od jedne osobe;

4b) mešani DNK profil je DNK profil utvrđen analizom biološkog uzorka poreklom od više osoba;”.

Tačka 7) menja se i glasi: 

„7) biološki uzorak, u smislu ovog zakona, je svaki biološki materijal humanog porekla, na kojem se može izvršiti odgovarajuća DNK analiza;ˮ.

Član 2.

U članu 4. stav 3. posle reči: „licaˮ veznik „iˮ zamenjuje se zapetom, a posle reči: „telaˮ tačka se zamenjuje zapetom i dodaju se reči: „i sprečavanja i zaštite od pretnji nacionalnoj i javnoj bezbednosti.ˮ

Posle stava 3. dodaje se novi stav 4. koji glasi: 

„Registar se uspostavlja i u svrhu vođenja postupka za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji, u skladu sa posebnim zakonom.ˮ
U dosadašnjem stavu 4. koji postaje stav 5. reči: „odnosno nije dozvoljena obrada podataka na osnovu koje se mogu ustanoviti fizičke, biohemijske, fiziološke ili psihološke karakteristike, odnosno specifične nasledne osobineˮ brišu se.

Posle stava 5. dodaje se novi stav 6. koji glasi: 

„Pristup podacima u Registru dozvoljen je samo ovlašćenim licima forenzičke službe, uz primenu odgovarajućih mera zaštite.ˮ

Dosadašnji stav 5. koji postaje stav 7. menja se i glasi: 

„Mere zaštite podataka u Registru, propisane su posebnim zakonom kojim se uređuje obrada podataka u oblasti unutrašnjih poslova.ˮ

U dosadašnjem stavu 6. koji postaje stav 8. reči: „ovim i drugimˮ brišu se. 
Član 3.

Naslov iznad člana 5. i član 5. menjaju se i glase: 

„Sadržina Registra i rokovi čuvanja podataka u Registru
Član 5.

Registar sadrži:

1)
Bazu DNK profila utvrđenih iz nespornih bioloških uzoraka;

2)
Bazu DNK profila utvrđenih iz spornih bioloških uzoraka;

3)
Bazu DNK profila utvrđenih u krivičnim postupcima dostavljenih iz DNK laboratorija iz Republike Srbije;

4)
Bazu DNK profila utvrđenih u postupcima za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji.

Baza DNK profila utvrđenih iz nespornih bioloških uzoraka sadrži:

1)
Zbirku DNK profila lica nad kojima je izvršena forenzička registracija, koja sadrži sledeće kategorije: 

(1)
DNK profile osumnjičenih,

(2)
DNK profile optuženih,

(3)
DNK profile oštećenih;

2)
Zbirku DNK profila osuđenih lica koja sadrži sledeće kategorije:

(1)
DNK profile lica osuđenih za krivična dela određena u zakonu kojim se uređuju posebne mere za sprečavanje vršenja krivičnih dela protiv polne slobode prema maloletnim licima,

(2)
DNK profile drugih osuđenih lica;

(3)
Zbirku DNK profila utvrđenih u postupku sprečavanja i zaštite od pretnji nacionalnoj i javnoj bezbednosti;

(4)
Zbirku DNK profila koji su dostavljeni od strane nadležnih organa u okviru međunarodne policijske ili pravosudne saradnje;

(5)
Zbirku DNK profila utvrđenih radi eliminacije sumnje;

(6)
Zbirku DNK profila drugih lica dostavljenih u svrhu identifikacije lica čiji se identitet utvrđuje.

Baza DNK profila utvrđenih iz spornih bioloških uzoraka sadrži:

(1)
Zbirku jedinstvenih DNK profila lica kojima se utvrđuje identitet;

(2)
Zbirku jedinstvenih DNK profila leševa kojima se utvrđuje identitet;

(3)
Zbirku jedinstvenih DNK profila koji su uzeti sa mesta izvršenja krivičnog dela;

(4)
Zbirku jedinstvenih DNK profila utvrđenih u postupku sprečavanja i zaštite od pretnji nacionalnoj i javnoj bezbednosti; 

(5)
Zbirku DNK profila koji su dostavljeni od strane nadležnih organa u okviru međunarodne policijske ili pravosudne saradnje;

(6)
Zbirku mešanih DNK profila.

Baza DNK profila utvrđenih u krivičnim postupcima dostavljenih iz DNK laboratorija iz Republike Srbije sadrži:

1)
Zbirku utvrđenih DNK profila iz nespornih bioloških uzoraka;

2)
Zbirku utvrđenih jedinstvenih DNK profila iz spornih bioloških uzoraka.

Baza DNK profila utvrđenih u postupcima za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji sadrži:

1)
Zbirku DNK profila utvrđenih iz nespornih bioloških uzoraka mogućih roditelja novorođene dece za koju se sumnja da su nestala;

2)
Zbirku DNK profila utvrđenih iz biološkog materijala novorođene dece za koju se sumnja da su nestala;

3)
Zbirku DNK profila utvrđenih iz biološkog materijala drugih lica koja se mogu dovesti u vezu sa nestalim novorođenim detetom.

Svaka pojedinačna zbirka sadrži svoju posebnu evidenciju identifikacionih podataka, koja sadrži: DNK profil, ime, prezime (prethodno prezime), ime roditelja, datum i mesto rođenja i jedinstveni matični broj građana, oznaku predmeta organa koji vodi postupak i laboratorijski delovodni broj, podatke o poreklu uzorka, ime i prezime tehničara i analitičara koji su radili sa biološkim uzorkom iz koga je dobijen DNK profil, naziv i sedište laboratorije koja je izvršila analizu i podatak o akreditaciji.

Identifikacioni podaci i DNK profili lica nad kojima je izvršena forenzička registracija čuvaju se:

1)
za osumnjičenog i optuženog - do proteka dvostrukog vremena koje se po zakonu traži za zastarelost krivičnog gonjenja,

2)
za oštećenog – do okončanja postupka,

3)
za osuđenog – do rehabilitacije osim za krivična dela određena u zakonu kojim se uređuju posebne mere za sprečavanje vršenja krivičnih dela protiv polne slobode prema maloletnim licima, koji se čuvaju trajno.

Identifikacioni podaci i DNK profil lica koje je forenzički registrovano u postupku sprečavanja i zaštite od pretnji nacionalnoj i javnoj bezbednosti čuvaju se 30 godina od uzimanja uzorka.

Identifikacioni podaci i DNK profil lica od kog je uzet nesporan uzorak radi eliminacije sumnje čuvaju se 30 godina od uzimanja uzorka.

Identifikacioni podaci i DNK profil drugog lica od kog je uzet nesporan uzorak radi utvrđivanja identiteta lica čiji se identitet utvrđuje čuvaju se do utvrđivanja identiteta tog lica.

DNK profili lica kojima se utvrđuje identitet čuvaju se tri godine od utvrđivanja identiteta.

DNK profili lica koji se odnose na nepoznata ili nestala lica, leševe i delova tela, za koje se vrši utvrđivanje identiteta ili forenzička registracija čuvaju se do utvrđivanja identiteta.

Identifikacioni podaci i DNK profil lica koji se obrađuju u postupcima za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji, čuvaju se 60 godina od uzimanja uzorka.

Član 4.

Član 6. menja se i glasi: 

„Član 6.

DNK laboratorija koja u svrhu iz člana 4. st. 3. i 4. ovog zakona izvrši DNK analizu, dužna je da dostavi utvrđene DNK profile i raspoložive identifikacione podatke iz člana 5. stav 6. ovog zakona Ministarstvu, radi unosa u Registar.

Sve DNK laboratorije su u obavezi da dostave Ministarstvu u elektronskoj formi DNK profile i identifikacione podatke, koji su rezultat ranije izvršene DNK analize u svrhu iz člana 4. st. 3. i 4. ovog zakona.
Sve DNK laboratorije koje vrše DNK analizu, u smislu ovog zakona, akredituju se u skladu sa standardom SRPS ISO/IEC 17025.
Podaci o akreditovanim DNK laboratorijama u Republici Srbiji dostupni su javnosti u okviru Registra koji vodi nadležno telo Republike Srbije, u skladu sa zakonom kojim se uređuje akreditacija.ˮ

Član 5.

Član 7. menja se i glasi: 

„Član 7.

Nadležno javno tužilaštvo, odnosno sud pred kojim se vodi postupak iz člana 4. st. 3. i 4. ovog zakona, kao i organ nadležan za sprečavanje i zaštitu od pretnji nacionalnoj, odnosno javnoj bezbednosti može zahtevati pretraživanje Registra radi upoređivanja DNK profila dobijenog DNK analizom, sa podacima koji se već nalaze u Registru, bez odlaganja.

Zahtev se dostavlja u pismenom obliku, a izuzetno usmeno, uz obavezu naknadnog dostavljanja pisanog zahteva u roku od dva radna dana.ˮ
Član 6.

Naslov iznad člana 8. briše se, a član 8. menja se i glasi:

„Član 8

Na zahtev Komisije za prikupljanje činjenica o statusu novorođene dece za koju se sumnja da su nestala iz porodilišta u Republici Srbiji dostaviće se podaci iz Registra, u skladu sa posebnim zakonom.ˮ

Član 7.

Posle člana 9. dodaju se naslov i čl. 9a i 9b koji glase:

„Kaznene odredbe
Član 9a
Novčanom kaznom u iznosu od 100.000 do 1.000.000 dinara kazniće se za prekršaj pravno lice ako ne dostavi utvrđene DNK profile i raspoložive identifikacione podatke u skladu sa odredbom člana 6. stav 1. ovog zakona.

Za prekršaj iz stava 1. ovog člana kazniće se preduzetnik novčanom kaznom u iznosu od 20.000 do 250.000 dinara.

Za prekršaj iz stava 1. ovog člana kazniće se odgovorno lice u pravnom licu novčanom kaznom u iznosu od 10.000 do 75.000 dinara.ˮ

Član 9b
Novčanom kaznom u iznosu od 100.000 do 1.000.000 dinara kazniće se za prekršaj pravno lice ako ne dostavi Ministarstvu u elektronskoj formi DNK profile i identifikacione podatke u skladu sa članom 6. stav 2. ovog zakona.

Za prekršaj iz stava 1. ovog člana kazniće se preduzetnik novčanom kaznom u iznosu od 20.000 do 250.000 dinara.

Za prekršaj iz stava 1. ovog člana kazniće se odgovorno lice u pravnom licu novčanom kaznom u iznosu od 10.000 do 75.000 dinara.ˮ

Prelazne i završne odredbe
Član 8.

DNK laboratorije se najkasnije u roku od pet godina od dana stupanja na snagu ovog zakona akredituju, u skladu sa članom 6. stav 3. ovog zakona.

Do isteka roka iz stava 1. ovog člana, neakreditovana DNK laboratorija, koja je za potrebe vođenja krivičnog postupka i utvrđivanja identiteta nestalih ili nepoznatih lica i leševa i delova tela, sprečavanja i zaštite od pretnji nacionalnoj i javnoj bezbednosti i u svrhu vođenja postupka za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji izvršila DNK analizu, dostavlja Ministarstvu jedan primerak nespornog biološkog uzorka, radi provere i unosa DNK profila u Registar.

Član 9.

Sve DNK laboratorije dužne su da DNK profile i identifikacione podatke, koji su rezultat DNK analize izvršene pre stupanja na snagu ovog zakona, za potrebe vođenja krivičnog postupka i utvrđivanja identiteta nestalih ili nepoznatih lica i leševa i delova tela, sprečavanja i zaštite od pretnji nacionalnoj i javnoj bezbednosti i u svrhu vođenja postupka za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji, dostave u roku od dve godine od dana stupanja na snagu ovog zakona. 

Član 10.

Stupanjem na snagu ovog zakona prestaju da važe odredbe člana 45. stav 1. tačka 8) i stav 7. Zakona o evidencijama i obradi podataka u oblasti unutrašnjih poslova („Službeni glasnik RSˮ, broj 24/18).
Član 11.

Ovaj zakon stupa na snagu osmog dana od dana objavljivanja u „Službenom glasniku Republike Srbije”.

PREGLED ODREDABA ZAKONA
 KOJE SE MENJAJU I DOPUNJUJU 

Značenje izraza
Član 2.

Pojedini izrazi upotrebljeni u ovom zakonu ili u propisima koji iz njega proizilaze, imaju sledeće značenje:

1) DNK analiza, odnosno analiza dezoksiribonukleinske kiseline, u smislu ovog zakona, jeste forenzičko-genetička analiza biološkog materijala, izvršena za potrebe krivičnog postupka ili postupka utvrđivanja identiteta, kojom se dobijaju DNK profili, koji se unose u Registar;
1) DNK ANALIZA, ODNOSNO ANALIZA DEZOKSIRIBONUKLEINSKE KISELINE, U SMISLU OVOG ZAKONA, JESTE FORENZIČKO-GENETIČKA ANALIZA BIOLOŠKOG MATERIJALA HUMANOG POREKLA;
1A)FORENZIČKA SLUŽBA JE ORGANIZACIONA JEDINICA MINISTARSTVA UNUTRAŠNJIH POSLOVA NADLEŽNA ZA DNK VEŠTAČENJA;

2) lokus je određeni specifični deo molekula DNK;

3) alel je varijanta određenog lokusa;

4) DNK profil je podatak koji predstavlja rezultat DNK analize. Jedinstveni DNK profil je DNK profil utvrđen analizom nespornog ili spornog biološkog uzorka poreklom od jedne osobe. Mešani DNK profil je DNK profil utvrđen analizom biološkog uzorka poreklom od više od jedne osobe;
4) DNK PROFIL  JE PODATAK KOJI PREDSTAVLJA REZULTAT DNK ANALIZE;
4A) JEDINSTVENI DNK PROFIL JE DNK PROFIL UTVRĐEN ANALIZOM NESPORNOG ILI SPORNOG BIOLOŠKOG UZORKA POREKLOM OD JEDNE OSOBE;

4B)MEŠANI DNK PROFIL JE DNK PROFIL UTVRĐEN ANALIZOM BIOLOŠKOG UZORKA POREKLOM OD VIŠE OSOBA;

5) Evropski standardni set (ESS) označava međunarodno usvojeni skup lokusa;

6) interpolov standardni set lokusa (ISSOL) je međunarodno usvojeni skup lokusa koji koristi Interpol;

7) biološki uzorak, u smislu ovog zakona, je svaki biološki materijal humanog porekla, koji se može dovesti u vezu sa krivičnim delom ili uzorak uzet u cilju utvrđivanja identiteta, na kojem se može izvršiti odgovarajuća DNK analiza;
7) BIOLOŠKI UZORAK, U SMISLU OVOG ZAKONA, JE SVAKI BIOLOŠKI MATERIJAL HUMANOG POREKLA, NA KOJEM SE MOŽE IZVRŠITI ODGOVARAJUĆA DNK ANALIZA;

8) nesporni biološki uzorak je biološki materijal uzet od lica ili leša kome je prethodno utvrđen identitet;

9) sporni biološki uzorak je biološki materijal nepoznatog porekla.

Uspostavljanje, vođenje, cilj i svrha uspostavljanja Registra
Član 4.

Registar vodi ministarstvo nadležno za unutrašnje poslove preko nadležne forenzičke službe (u daljem tekstu: Ministarstvo).

Ministarstvo je odgovorno za tačnost podataka iz Registra.

Registar se uspostavlja za potrebe vođenja krivičnog postupka i utvrđivanja identiteta nestalih ili nepoznatih lica i, leševa i delova tela, I SPREČAVANJA I ZAŠTITE OD PRETNJI NACIONALNOJ I JAVNOJ BEZBEDNOSTI.

REGISTAR SE USPOSTAVLJA I U SVRHU VOĐENJA POSTUPKA ZA UTVRĐIVANJE ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA ILI ZDRAVSTVENIH USTANOVA U REPUBLICI SRBIJI, U SKLADU SA POSEBNIM ZAKONOM.
Podaci iz Registra mogu se obrađivati samo na način da bi se postigla svrha obrade za koju su podaci prikupljeni, odnosno nije dozvoljena obrada podataka na osnovu koje se mogu ustanoviti fizičke, biohemijske, fiziološke ili psihološke karakteristike, odnosno specifične nasledne osobine.

PRISTUP PODACIMA U REGISTRU DOZVOLJEN JE SAMO OVLAŠĆENIM LICIMA FORENZIČKE SLUŽBE, UZ PRIMENU ODGOVARAJUĆIH MERA ZAŠTITE.

Ažuriranje i brisanje, rokovi čuvanja i mere zaštite podataka u Registru, propisani su posebnim zakonom kojim se uređuju evidencije i obrada podataka u oblasti unutrašnjih poslova.
MERE ZAŠTITE PODATAKA U REGISTRU PROPISANE SU POSEBNIM ZAKONOM KOJIM SE UREĐUJE OBRADA PODATAKA U OBLASTI UNUTRAŠNJIH POSLOVA.
Podaci iz Registra mogu se razmenjivati i prenositi međunarodnim organizacijama, odnosno državama, u skladu sa ovim i drugim zakonom.

Sadržina Registra
Član 5.

Registar sadrži:

1) Bazu DNK profila utvrđenih iz nespornih bioloških uzoraka;

2) Bazu DNK profila utvrđenih iz spornih bioloških uzoraka;

3) Baza DNK profila utvrđenih u krivičnim postupcima dostavljenih iz svih DNK laboratorija iz Republike Srbije.

Baza DNK profila utvrđenih iz nespornih bioloških uzoraka sadrži:

1) Zbirku DNK profila lica nad kojima je izvršena forenzička registracija;

2) Zbirku DNK profila lica kojima je sud odlukom o izricanju krivične sankcije odredio uzimanje uzorka;

3) Zbirku DNK profila lica osuđenih za krivična dela određena u zakonu kojim se uređuju posebne mere za sprečavanje vršenja krivičnih dela protiv polne slobode prema maloletnim licima;

4) Zbirku DNK profila koji su dostavljeni od strane nadležnih organa u okviru međunarodne policijske ili pravosudne saradnje;

5) Zbirku DNK profila utvrđenih radi eliminacije sumnje.

Baza DNK profila utvrđenih iz spornih bioloških uzoraka sadrži:

1) Zbirku jedinstvenih DNK profila lica kojima se utvrđuje identitet, kao i DNK profila drugih lica dostavljenih u svrhu njihove identifikacije;

2) Zbirku jedinstvenih DNK profila leševa kojima se utvrđuje identitet;

3) Zbirku jedinstvenih DNK profila koji su dobijeni iz spornih bioloških uzoraka;

4) Zbirku DNK profila koji su dostavljeni od strane nadležnih organa u okviru međunarodne policijske ili pravosudne saradnje;

5) Zbirku mešanih DNK profila.

Baza DNK profila utvrđenih u krivičnim postupcima dostavljenih iz svih DNK laboratorija iz Republike Srbije sadrži:

1) Zbirku registrovanih DNK laboratorija koja sadrži: naziv laboratorije, adresu, podatke za kontakt i podatke o akreditaciji;

2) Zbirku utvrđenih DNK profila iz nespornih bioloških uzoraka u trenutku dostavljanja podataka u Registar;

3) Zbirku utvrđenih jedinstvenih DNK profila iz spornih bioloških uzoraka u trenutku dostavljanja podataka u Registar.

Svaka pojedinačna zbirka sadrži svoju posebnu evidenciju identifikacionih podataka, koja sadrži: DNK profil, ime, prezime (prethodno prezime), ime roditelja, datum i mesto rođenja i jedinstveni matični broj građana, oznaku predmeta organa koji vodi postupak i laboratorijski delovodni broj, podatke o poreklu uzorka, ime tehničara i analitičara koji su radili sa biološkim uzorkom iz koga je dobijen DNK profil i naziv i sedište laboratorije koja je izvršila analizu.

SADRŽINA REGISTRA I ROKOVI ČUVANJA PODATAKA U REGISTRU
ČLAN 5.

REGISTAR SADRŽI:

1) BAZU DNK PROFILA UTVRĐENIH IZ NESPORNIH BIOLOŠKIH UZORAKA;

2) BAZU DNK PROFILA UTVRĐENIH IZ SPORNIH BIOLOŠKIH UZORAKA;

3) BAZU DNK PROFILA UTVRĐENIH U KRIVIČNIM POSTUPCIMA DOSTAVLJENIH IZ DNK LABORATORIJA IZ REPUBLIKE SRBIJE;

4) BAZU DNK PROFILA UTVRĐENIH U POSTUPCIMA ZA UTVRĐIVANJE ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA ILI ZDRAVSTVENIH USTANOVA U REPUBLICI SRBIJI.

BAZA DNK PROFILA UTVRĐENIH IZ NESPORNIH BIOLOŠKIH UZORAKA SADRŽI:

1) ZBIRKU DNK PROFILA LICA NAD KOJIMA JE IZVRŠENA FORENZIČKA REGISTRACIJA, KOJA SADRŽI SLEDEĆE KATEGORIJE: 

(1)  DNK PROFILE OSUMNJIČENIH,

(2) DNK PROFILE OPTUŽENIH,

(3)  DNK PROFILA OŠTEĆENIH;

2) ZBIRKU DNK PROFILA OSUĐENIH LICA KOJA SADRŽI SLEDEĆE KATEGORIJE:

(1) DNK PROFILE LICA OSUĐENIH ZA KRIVIČNA DELA ODREĐENA U ZAKONU KOJIM SE UREĐUJU POSEBNE MERE ZA SPREČAVANJE VRŠENJA KRIVIČNIH DELA PROTIV POLNE SLOBODE PREMA MALOLETNIM LICIMA,

(2) DNK PROFILE DRUGIH OSUĐENIH LICA;

3) ZBIRKU DNK PROFILA UTVRĐENIH U POSTUPKU SPREČAVANJA I ZAŠTITE OD PRETNJI NACIONALNOJ I JAVNOJ BEZBEDNOSTI;

4) ZBIRKU DNK PROFILA KOJI SU DOSTAVLJENI OD STRANE NADLEŽNIH ORGANA U OKVIRU MEĐUNARODNE POLICIJSKE ILI PRAVOSUDNE SARADNJE;

5) ZBIRKU DNK PROFILA UTVRĐENIH RADI ELIMINACIJE SUMNJE;

6) ZBIRKU DNK PROFILA DRUGIH LICA DOSTAVLJENIH U SVRHU IDENTIFIKACIJE LICA ČIJI SE IDENTITET UTVRĐUJE.

BAZA DNK PROFILA UTVRĐENIH IZ SPORNIH BIOLOŠKIH UZORAKA SADRŽI:

1) ZBIRKU JEDINSTVENIH DNK PROFILA LICA KOJIMA SE UTVRĐUJE IDENTITET;
2) ZBIRKU JEDINSTVENIH DNK PROFILA LEŠEVA KOJIMA SE UTVRĐUJE IDENTITET;

3) ZBIRKU JEDINSTVENIH DNK PROFILA KOJI SU UZETI SA MESTA IZVRŠENJA KRIVIČNOG DELA;

4) ZBIRKU JEDINSTVENIH DNK PROFILA UTVRĐENIH U POSTUPKU SPREČAVANJA I ZAŠTITE OD PRETNJI NACIONALNOJ I JAVNOJ BEZBEDNOSTI;

5) ZBIRKU DNK PROFILA KOJI SU DOSTAVLJENI OD STRANE NADLEŽNIH ORGANA U OKVIRU MEĐUNARODNE POLICIJSKE ILI PRAVOSUDNE SARADNJE;

6) ZBIRKU MEŠANIH DNK PROFILA.

BAZA DNK PROFILA UTVRĐENIH U KRIVIČNIM POSTUPCIMA DOSTAVLJENIH IZ DNK LABORATORIJA IZ REPUBLIKE SRBIJE SADRŽI:

1) ZBIRKU UTVRĐENIH DNK PROFILA IZ NESPORNIH BIOLOŠKIH UZORAKA;

2) ZBIRKU UTVRĐENIH JEDINSTVENIH DNK PROFILA IZ SPORNIH BIOLOŠKIH UZORAKA.

BAZA DNK PROFILA UTVRĐENIH U POSTUPCIMA ZA UTVRĐIVANJE ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA ILI ZDRAVSTVENIH USTANOVA U REPUBLICI SRBIJI SADRŽI:

1) ZBIRKU DNK PROFILA UTVRĐENIH IZ NESPORNIH BIOLOŠKIH UZORAKA MOGUĆIH RODITELJA NOVOROĐENE DECE ZA KOJU SE SUMNJA DA SU NESTALA;

2) ZBIRKU DNK PROFILA UTVRĐENIH IZ BIOLOŠKOG MATERIJALA NOVOROĐENE DECE ZA KOJU SE SUMNJA DA SU NESTALA;

3) ZBIRKU DNK PROFILA UTVRĐENIH IZ BIOLOŠKOG MATERIJALA DRUGIH LICA KOJA SE MOGU DOVESTI U VEZU  SA NESTALIM NOVOROĐENIM DETETOM.

SVAKA POJEDINAČNA ZBIRKA SADRŽI SVOJU POSEBNU EVIDENCIJU IDENTIFIKACIONIH PODATAKA, KOJA SADRŽI: DNK PROFIL, IME, PREZIME (PRETHODNO PREZIME), IME RODITELJA, DATUM I MESTO ROĐENJA I JEDINSTVENI MATIČNI BROJ GRAĐANA, OZNAKU PREDMETA ORGANA KOJI VODI POSTUPAK I LABORATORIJSKI DELOVODNI BROJ, PODATKE O POREKLU UZORKA, IME I PREZIME TEHNIČARA I ANALITIČARA KOJI SU RADILI SA BIOLOŠKIM UZORKOM IZ KOGA JE DOBIJEN DNK PROFIL, NAZIV I SEDIŠTE LABORATORIJE KOJA JE IZVRŠILA ANALIZU I PODATAK O AKREDITACIJI.

IDENTIFIKACIONI PODACI I DNK PROFILI LICA NAD KOJIMA JE IZVRŠENA FORENZIČKA REGISTRACIJA ČUVAJU SE:

1) ZA OSUMNJIČENOG I OPTUŽENOG - DO PROTEKA DVOSTRUKOG VREMENA KOJE SE PO ZAKONU TRAŽI ZA ZASTARELOST KRIVIČNOG GONJENJA,

2) ZA OŠTEĆENOG – DO OKONČANJA POSTUPKA,

3) ZA OSUĐENOG – DO REHABILITACIJE OSIM ZA KRIVIČNA DELA ODREĐENA U ZAKONU KOJIM SE UREĐUJU POSEBNE MERE ZA SPREČAVANJE VRŠENJA KRIVIČNIH DELA PROTIV POLNE SLOBODE PREMA MALOLETNIM LICIMA, KOJI SE ČUVAJU TRAJNO.

   IDENTIFIKACIONI PODACI I DNK PROFIL LICA KOJE JE FORENZIČKI REGISTROVANO U POSTUPKU SPREČAVANJA I ZAŠTITE OD PRETNJI NACIONALNOJ I JAVNOJ BEZBEDNOSTI ČUVAJU SE 30 GODINA OD UZIMANJA UZORKA.


 IDENTIFIKACIONI PODACI I DNK PROFIL LICA OD KOG JE UZET NESPORAN UZORAK RADI ELIMINACIJE SUMNJE ČUVAJU SE 30 GODINA OD UZIMANJA UZORKA.


IDENTIFIKACIONI PODACI I DNK PROFIL DRUGOG LICA OD KOG JE UZET NESPORAN UZORAK RADI UTVRĐIVANJA IDENTITETA LICA ČIJI SE IDENTITET UTVRĐUJE ČUVAJU SE DO UTVRĐIVANJA IDENTITETA TOG LICA.

        DNK PROFILI LICA KOJIMA SE UTVRĐUJE IDENTITET ČUVAJU SE TRI GODINE OD UTVRĐIVANJA IDENTITETA.


DNK PROFILI LICA KOJI SE ODNOSE NA NEPOZNATA ILI NESTALA LICA, LEŠEVE I DELOVA TELA, ZA KOJE SE VRŠI UTVRĐIVANJE IDENTITETA ILI FORENZIČKA REGISTRACIJA ČUVAJU SE DO UTVRĐIVANJA IDENTITETA.

IDENTIFIKACIONI PODACI I DNK PROFIL LICA KOJI SE OBRAĐUJU U POSTUPCIMA ZA UTVRĐIVANJE ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA ILI ZDRAVSTVENIH USTANOVA U REPUBLICI SRBIJI, ČUVAJU SE 60 GODINA OD UZIMANJA UZORKA.

Prikupljanje rezultata DNK analize
Član 6.

Laboratorija koja je po naredbi organa postupka izvršila DNK analizu, dužna je da, istovremeno sa dostavljanjem zapisnika o veštačenju organu postupka, dostavi utvrđene DNK profile i raspoložive identifikacione podatke Ministarstvu, radi unosa u Registar.

U slučaju uzimanja nespornog biološkog uzorka za potrebe vršenja DNK analize u okviru krivičnog postupka, jedan primerak nespornog uzorka (bukalni bris) obavezno se dostavlja Ministarstvu, ako navedenu analizu obavlja neakreditovana DNK laboratorija u skladu sa standardom SRPS ISO/IEC 17025:2006 ili odgovarajućem standardu po kom se akredituju forenzičke laboratorije, a radi tačnosti podataka koji se unose u Registar.

Podaci o akreditovanim DNK laboratorijama u Republici Srbiji dostupni su javnosti u okviru registra koje vodi nadležno telo Republike Srbije, u skladu sa zakonom kojim se uređuje akreditacija.

Laboratorija iz stava 2. ovog člana će, ako nije moguće uzeti bukalni bris u smislu stava 2. ovog člana, Ministarstvu dostaviti krv ili drugi biološki materijal lica koji je podoban za DNK analizu.

Član 6.

DNK LABORATORIJA KOJA U SVRHU IZ ČLANA 4. ST. 3. I 4. OVOG ZAKONA IZVRŠI DNK ANALIZU, DUŽNA JE DA DOSTAVI UTVRĐENE DNK PROFILE I RASPOLOŽIVE IDENTIFIKACIONE PODATKE IZ ČLANA 5. STAV 6. OVOG ZAKONA MINISTARSTVU, RADI UNOSA U REGISTAR.

SVE DNK LABORATORIJE SU U OBAVEZI DA DOSTAVE MINISTARSTVU U ELEKTRONSKOJ FORMI DNK PROFILE I IDENTIFIKACIONE PODATKE, KOJI SU REZULTAT RANIJE IZVRŠENE DNK ANALIZE U SVRHU IZ ČLANA 4. ST. 3. I 4. OVOG ZAKONA.
SVE DNK LABORATORIJE KOJE VRŠE DNK ANALIZU, U  SMISLU OVOG ZAKONA, AKREDITUJU SE U SKLADU SA STANDARDOM SRPS ISO/IEC 17025.
PODACI O AKREDITOVANIM DNK LABORATORIJAMA U REPUBLICI SRBIJI DOSTUPNI SU JAVNOSTI U OKVIRU REGISTRA KOJI VODI NADLEŽNO TELO REPUBLIKE SRBIJE, U SKLADU SA ZAKONOM KOJIM SE UREĐUJE AKREDITACIJA.

Upoređivanje DNK profila
Član 7.

Nadležni organ postupka za potrebe vođenja krivičnog postupka može zahtevati pretraživanje Registra radi upoređivanja DNK profila dobijenog DNK analizom, sa podacima koji se već nalaze u Registru, bez odlaganja.

Zahtev se dostavlja u pismenom obliku, a izuzetno usmeno, uz obavezu naknadnog dostavljanja pisanog zahteva.

            NADLEŽNO JAVNO TUŽILAŠTVO, ODNOSNO SUD PRED KOJIM SE VODI POSTUPAK IZ ČLANA 4. ST. 3. I 4. OVOG ZAKONA, KAO I ORGAN NADLEŽAN ZA SPREČAVANJE I ZAŠTITU OD PRETNJI NACIONALNOJ, ODNOSNO JAVNOJ BEZBEDNOSTI MOŽE ZAHTEVATI PRETRAŽIVANJE REGISTRA RADI UPOREĐIVANJA DNK PROFILA DOBIJENOG DNK ANALIZOM, SA PODACIMA KOJI SE VEĆ NALAZE U REGISTRU, BEZ ODLAGANJA.

ZAHTEV SE DOSTAVLJA U PISMENOM OBLIKU, A IZUZETNO USMENO, UZ OBAVEZU NAKNADNOG DOSTAVLJANJA PISANOG ZAHTEVA U ROKU OD DVA RADNA DANA.

Čuvanje podataka u Registru
Član 8.

Čuvanje podataka u Registru vrši se u elektronskom obliku, primenom informaciono-komunikacionih tehnologija.

Čuvanje podataka u Registru vrši se uz primenu odgovarajućih fizičkih i tehničkih mera zaštite.

Pristup podacima u Registru dozvoljen je samo ovlašćenim licima forenzičke službe Ministarstva, primenjujući mere iz stava 2. ovog člana.

Podaci iz Registra arhiviraju se na način koji obezbeđuje visoku dostupnost podacima uz obezbeđenje podataka od gubitka i oštećenja.

Svaka obrada podataka u Registru evidentira se u posebnoj evidenciji koja sadrži: ime, prezime i jedinstveni matični broj lica koje vrši obradu, datum i vreme obrade, vrstu obrade i predmet obrade.

ČLAN 8.

NA ZAHTEV KOMISIJE ZA PRIKUPLJANJE ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA U REPUBLICI SRBIJI DOSTAVIĆE SE PODACI IZ REGISTRA, U  SKLADU SA POSEBNIM ZAKONOM.

KAZNENE ODREDBE
ČLAN 9A
     NOVČANOM KAZNOM U IZNOSU OD 100.000 DO 1.000.000 DINARA KAZNIĆE SE ZA PREKRŠAJ PRAVNO LICE AKO  NE DOSTAVI UTVRĐENE DNK PROFILE I RASPOLOŽIVE IDENTIFIKACIONE PODATKE U SKLADU SA ODREDBOM ČLANA 6. STAV 1. OVOG ZAKONA.

ZA PREKRŠAJ IZ STAVA 1. OVOG ČLANA KAZNIĆE SE PREDUZETNIK NOVČANOM KAZNOM U IZNOSU OD 20.000 DO 250.000 DINARA.

ZA PREKRŠAJ IZ STAVA 1. OVOG ČLANA KAZNIĆE SE ODGOVORNO LICE U PRAVNOM LICU NOVČANOM KAZNOM U IZNOSU OD 10.000 DO 75.000 DINARA.

ČLAN 9B

NOVČANOM KAZNOM U IZNOSU OD 100.000 DO 1.000.000 DINARA KAZNIĆE SE ZA PREKRŠAJ PRAVNO LICE AKO NE DOSTAVI MINISTARSTVU U ELEKTRONSKOJ FORMI DNK PROFILE I IDENTIFIKACIONE PODATKE U SKLADU SA ČLANOM 6. STAV 2. OVOG ZAKONA.

ZA PREKRŠAJ IZ STAVA 1. OVOG ČLANA KAZNIĆE SE PREDUZETNIK NOVČANOM KAZNOM U IZNOSU OD 20.000 DO 250.000 DINARA.

ZA PREKRŠAJ IZ STAVA 1. OVOG ČLANA KAZNIĆE SE ODGOVORNO LICE U PRAVNOM LICU NOVČANOM KAZNOM U IZNOSU OD 10.000 DO 75.000 DINARA.

PRELAZNE I ZAVRŠNE ODREDBE
ČLAN 8.

DNK LABORATORIJE SE NAJKASNIJE U ROKU OD PET GODINA OD DANA STUPANJA NA SNAGU OVOG ZAKONA AKREDITUJU, U SKLADU SA ČLANOM 6. STAV 3. OVOG ZAKONA.

DO ISTEKA ROKA IZ STAVA 1. OVOG ČLANA, NEAKREDITOVANA DNK LABORATORIJA, KOJA JE ZA POTREBE VOĐENJA KRIVIČNOG POSTUPKA I UTVRĐIVANJA IDENTITETA NESTALIH ILI NEPOZNATIH LICA I LEŠEVA I DELOVA TELA, SPREČAVANJA I ZAŠTITE OD PRETNJI NACIONALNOJ I JAVNOJ BEZBEDNOSTI I U SVRHU VOĐENJA POSTUPKA ZA UTVRĐIVANJE ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA ILI ZDRAVSTVENIH USTANOVA U REPUBLICI SRBIJI IZVRŠILA DNK ANALIZU, DOSTAVLJA MINISTARSTVU JEDAN PRIMERAK NESPORNOG BIOLOŠKOG UZORKA, RADI PROVERE I UNOSA DNK PROFILA U REGISTAR.

ČLAN 9.

SVE DNK LABORATORIJE DUŽNE SU DA DNK PROFILE I IDENTIFIKACIONE PODATKE, KOJI SU REZULTAT DNK ANALIZE IZVRŠENE PRE STUPANJA NA SNAGU OVOG ZAKONA, ZA POTREBE VOĐENJA KRIVIČNOG POSTUPKA I UTVRĐIVANJA IDENTITETA NESTALIH ILI NEPOZNATIH LICA I LEŠEVA I DELOVA TELA, SPREČAVANJA I ZAŠTITE OD PRETNJI NACIONALNOJ I JAVNOJ BEZBEDNOSTI I U SVRHU VOĐENJA POSTUPKA ZA UTVRĐIVANJE ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA ILI ZDRAVSTVENIH USTANOVA U REPUBLICI SRBIJI, DOSTAVE U ROKU OD DVE GODINE OD DANA STUPANJA NA SNAGU OVOG ZAKONA. 

ČLAN 10.

STUPANJEM NA SNAGU OVOG ZAKONA PRESTAJU DA VAŽE ODREDBE ČLANA 45. STAV 1. TAČKA 8) I STAV 7. ZAKONA O EVIDENCIJAMA I OBRADI PODATAKA U OBLASTI UNUTRAŠNJIH POSLOVA („SLUŽBENI GLASNIK RSˮ, BROJ 24/18).
ČLAN 11.

OVAJ ZAKON STUPA NA SNAGU OSMOG DANA OD DANA OBJAVLJIVANJA U „SLUŽBENOM GLASNIKU REPUBLIKE SRBIJE”.

OBRAZLOŽENJE
I  USTAVNI OSNOV ZA DONOŠENJE ZAKONA
          Ustavni osnov za donošenje ovog zakona sadržan je u čl. 42. i 97. stav 1. tač. 2) Ustava Republike Srbije („Službeni glasnik RS”, broj 98/06).

II RAZLOZI ZA DONOŠENJE ZAKONA
Zakon o nacionalnom DNK registru (,,Službeni  glasnik RS”, broj 24/18) donet je 2018. godine čime je uspostavljen jedinstveni pravni okvir u ovoj oblasti u Republici Srbiji. 


U prethodnom periodu, tokom primene ovog zakona, uočeni su određeni nedostaci koje je potrebno otkloniti, a koji se nisu mogli do detalja predvideti prilikom predlaganja osnovnog teksta zakona. 

Razlozi za donošenje Zakona o izmenama i dopunama Zakona o nacionalnom DNK registru ogledaju se u potrebi preciziranja rešenja iz postojećeg zakona na način koji će omogućiti efikasniju zaštitu podataka i efikasnije ostvarivanje prava građana. Samim tim je izvršeno usklađivanje ovog zakona sa Zakonom o zaštiti podataka o ličnosti. 

Dodatno, kao razlog donošenja ovog zakona ističemo obavezu Republike Srbije iz presude Evropskog suda za ljudska prava u predmetu Jovanović protiv Srbije, koja se ispunjava uspostavljanjem nove baze DNK profila utvrđenih u postupcima za utvrđivanje činjenica o statusu novorođene dece za koju se sumnja da se nestala iz porodilišta ili zdravstvenih ustanova u Republici Srbiji.

Izmenama i dopunama ovog zakona proširena je svrha obrade podataka u nacionalnom DNK registru – pored postojeće dve svrhe (vođenja krivičnog postupka i utvrđivanja identiteta nestalih ili nepoznatih lica i leševa i delova tela) Predlogom zakona predviđaju se i dve nove svrhe - sprečavanje i zaštita od pretnji nacionalnoj i javnoj bezbednosti i svrha vođenja postupka za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji.
 Predloženim izmenama i dopunama zakona, pored ostalog, vrši se preciziranje baza DNK profila u Registru i propisivanje dodatnih zbirki čime će se obezbediti bolja preglednost nacionalnog DNK registra i adekvatno razvrstavanje podataka prema kategorijama lica u krivičnom postupku (osumnjičeni, optuženi, osuđeni i oštećeni). Navedenim će se stvoriti uslovi za predviđanje preciznih rokova čuvanja podataka u Registru, a samim tim i mogućnost za ostvarivanje prava lica na privatnost i zaštitu podataka o ličnosti. 


Pored navedenog, postoji potreba uvođenja obavezne akreditacije svih laboratorija koje sprovode DNK analizu, u skladu sa važećim međunarodnim standardom, kako bi se osigurala valjanost i preciznost podataka koji se unose u nacionalni DNK registar, što je u skladu sa legislativom Evropske Unije i preporukama Evropske mreže forenzičkih instituta – ENFSI, a na koju su posebno ukazali eksperti EU (Austrija i Hrvatska), u okviru TAIEX asistencija.
Akreditacijom bi se obezbedio veći stepen pouzdanosti rezultata DNK analize za potrebe/svrhe definisane ovim zakonom, kao i tačnost unetih podataka u nacionalni DNK registar, te preduslovi za njihovu automatsku razmenu u budućnosti.

            Naime, postupak forenzičke registracije bio bi efikasniji i ekonomičniji kada bi se sve DNK laboratorije u Republici Srbiji akreditovale, jer bi dostavljeni DNK profili mogli odmah da se unose u Registar, bez ponavljanja analize i provere validnosti rezultata. Takođe, ne bi bilo potrebno da se Ministarstvu dostavlja jedan primerak nespornog biološkog uzorka.

Konačno, uložen je dodatan napor da se jasno i nedvosmisleno propiše koji su to podaci koje su DNK laboratorije u obavezi da dostavljaju u skladu sa ovim zakonom, odnosno da to nisu svi DNK podaci kojima DNK laboratorije raspolažu, već samo oni koji su dobijeni izvršenom DNK analizom za potrebe vođenja krivičnog postupka i utvrđivanja identiteta nestalih ili nepoznatih lica i leševa i delova tela i sprečavanja i zaštite od pretnji nacionalnoj i javnoj bezbednosti, kao i za potrebe vođenja postupka za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji, u skladu sa posebnim zakonom.
Imajući u vidu napred navedeno prepoznata je potreba da se predmetna oblast precizira, uz jasno definisana prava i obaveze subjekata u ovoj oblasti i adekvatne sankcije za nepoštovanje utvrđenih obaveza.  


     Najzad, postoji kontinuirana potreba za unapređenjem postojećeg pravnog okvira u ovoj oblasti, kako bi se obezbedila potpuna zaštita ljudskih prava i sloboda zagarantovanih Ustavom i međunarodnim aktima.
III OBJAŠNJENJE OSNOVNIH PRAVNIH INSTITUTA I POJEDINAČNIH 

      REŠENJA
      
     Članom 1. Predloga zakona menja se član 2. osnovnog teksta tako da se u pojmovniku menjaju tač. 1), 4) i 7), dodaje se nova tačka 1a) forenzička služba i briše se deo postojeće tačke 4) kojom je definisan DNK profil i posebno propisuju tač. 4a) jedinstveni DNK profil i 4b) mešani DNK profil. Ovom izmenom postiže se da izrazi upotrebljeni u ovom zakonu budu jasniji i precizniji.

Članom 2. Predloga zakona menja se član 4. osnovnog teksta i to na način da se, pored postojeće dve svrhe vođenja Registra (vođenja krivičnog postupka i utvrđivanja identiteta nestalih ili nepoznatih lica i leševa i delova tela), predviđaju i dve nove svrhe, i to: sprečavanje i zaštita od pretnji nacionalnoj i javnoj bezbednosti, kao i svrha vođenja postupka za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji. Pored toga, briše se  deo stava 4. važećeg zakona koji se odnosi na obradu podataka kojima se mogu dobiti informacije o fizičkim osobinama (navedeno je proizvod novih naučnih dostignuća u oblasti analize DNK). Dodaje se novi stav kojim se propisuje ko ima pristup podacima u Registru. Navedeno ne predstavlja novo zakonsko rešenje, već je zbog brisanja člana 8. važećeg zakona, jedna odredba tog člana predviđena u članu 2. Predloga zakona. 
Članom 3. Predloga zakona kojim se menja član 5. osnovnog teksta predviđene su određene izmene u postojećim bazama DNK profila, preciziranje određenih zbirki, kao i dodavanje nove baze DNK profila utvrđenih u postupcima za utvrđivanje činjenica o statusu novorođene dece za koju se sumnja da su nestala iz porodilišta ili zdravstvenih ustanova u Republici Srbiji, a koja sadrži tri zbirke - zbirku DNK profila utvrđenih iz nespornih bioloških uzoraka mogućih  roditelja novorođene dece za koju se sumnja da su nestala, zbirku DNK profila utvrđenih iz biološkog materijala novorođene dece za koju se sumnja da su nestala i zbirku DNK profila utvrđenih iz biološkog materijala drugih lica koja se mogu dovesti u vezu  sa nestalim novorođenim detetom. 

Navedena baza se formira zbog obaveza koje proizilaze iz Zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, kao i radi izvršenja obaveze Republike Srbije iz presude Evropskog suda za ljudska prava u predmetu Jovanović protiv Srbije.

Pored navedenog, novinu predstavljaju i Zbirka DNK profila utvrđenih u postupku sprečavanja i zaštite od pretnji nacionalnoj i javnoj bezbednosti (Baza DNK profila utvrđenih iz nespornih bioloških uzoraka) i Zbirka jedinstvenih DNK profila utvrđenih u postupku sprečavanja i zaštite od pretnji nacionalnoj i javnoj bezbednosti (Baza DNK profila utvrđenih iz spornih bioloških uzoraka).

Takođe, novinu u ovom članu predstavljaju i rokovi čuvanja podataka u Registru, koji su utvrđeni važećim Zakonom o evidencijama i obradi podataka u oblasti unutrašnjih poslova. Imajući u vidu da su Ministarstvo pravde i Poverenik za informacije od javnog značaja i zaštitu podataka o ličnosti sugerisali da bi, radi uspostavljanja celovitog pravnog okvira u ovoj oblasti, trebalo izmeniti i Zakon o evidencijama i obradi podataka u oblasti unutrašnjih poslova, ovo ministarstvo je kao najefikasnije rešenje pripremilo dopunu ovog člana sa rokovima čuvanja podataka u Registru koji prate sadržinu i strukturu nacionalnog DNK registra.

Članom 4. Predloga zakona kojim se menja član 6. osnovnog teksta predviđeno je preciziranje obaveze DNK laboratorije u stavu 1. ovog člana, kao i propisivanje obaveze za sve DNK laboratorije da Ministarstvu dostave sve DNK profile i identifikacione podatke, koji su rezultat ranije izvršenih DNK analiza, i to samo onih koje su u skladu sa jasno definisanom svrhom iz ovog zakona.
Takođe, ovim članom je predviđena i obaveza akreditacije DNK laboratorija koje vrše DNK analizu u skladu sa ovim zakonom. Akreditacija DNK laboratorija koje vrše forenzičko-genetičku analizu doprinela bi većoj preciznosti podataka koji se unose u nacionalni DNK registar. Ovim bi i postupak forenzičke registracije bio znatno ekonomičniji, jer bi dostavljeni DNK profili iz drugih DNK laboratorija mogli da se, bez prethodne provere, unose u nacionalni DNK registar. Navedeno je takođe u skladu sa preporukama evropskih eksperata i preporukama Evropske mreže forenzičkih instituta – ENFSI. 

Članom 5. Predloga zakona menja se član 7. važećeg zakona tako što se u stavu 1. ovog člana utvrđuju nadležni organi za dostavljanje zahteva za pretraživanje Registra radi upoređivanja DNK profila dobijenog DNK analizom sa podacima koji se već nalaze u Registru, dok se u stavu 2. predviđa rok za dostavljanje pisanog zahteva za pretraživanje Registra u slučaju kada je dostavljen usmeni zahtev.  

Članom 6. Predloga zakona briše se naslov iznad člana 8., a član 8. osnovnog teksta se menja tako da predviđa obavezu dostavljanje podataka iz Registra Komisiji za prikupljanje činjenica o statusu novorođene dece za koju se sumnja da su nestala iz porodilišta u Republici Srbiji. Navedeno je u skladu sa zakonom kojim se uređuje postupak utvrđivanja činjenica o statusu novorođene dece za koju se sumnja da su nestala iz porodilišta u Republici Srbiji, kojim je propisano da Komisija može zahtevati dostavljanje podataka iz evidencija državnih orana, u skladu sa utvrđenom procedurom.
   
Članom 7. Predloga zakona dodaju se novi čl. 9a i 9b kojim se definišu kaznene odredbe za slučaj nepostupanja DNK laboratorija u skladu sa članom 6. st. 1. i 2. Zakona. Na ovaj način bi trebalo da se obezbedi kontinuirano dostavljanje DNK podataka koji su utvrđeni prilikom veštačenja koja sprovode DNK laboratorije u Republici Srbiji, kao i dostavljanje DNK podataka koji su rezultat ranije završenih DNK analiza, a radi njihovog unosa u nacionalni DNK registar. 

Članom 8. Predloga zakona propisuje se obaveza akreditacije DNK laboratorija u roku od 5 godina od dana stupanja na snagu ovog zakona, a u skladu sa standardom definisanim u članu 4. Predloga zakona (član 6. osnovnog teksta).  
Član 9. Predloga zakona propisuje rok od 2 godine za ispunjavanje obaveze DNK laboratorija, utvrđen u članu 4. Predloga zakona (član 6. osnovnog teksta).

Članom 10. Predloga zakona predviđa se stavljanje van snage odredbe Zakona o evidencijama i obradi podataka u oblasti unutrašnjih poslova koji se odnose na podatke u nacionalnom DNK registru. 
        
Članom 11. Predloga zakona predviđa se stupanje na snagu ovog zakona osmog dana od dana objavljivanja u „Službenom glasniku Republike Srbije”.

IV. RAZLOZI ZA DONOŠENJE ZAKONA PO HITNOM POSTUPKU 

Predlaže se donošenje ovog zakona po hitnom postupku u skladu sa članom 167. Poslovnika Narodne skupštine  („Službeni glasnik RS", broj 20/12), imajući u vidu da se usvajanjem ovog zakona izvršava obaveza Republike Srbije iz presude Evropskog suda za ljudska prava u predmetu Jovanović protiv Srbije.

V. PROCENA FINANSIJSKIH SREDSTAVA POTREBNIH ZA SPROVOĐENJE   

      ZAKONA
Za sprovođenje ovog zakona nije potrebno obezbediti sredstva iz budžeta Republike Srbije sa razdela 15 – Ministarstvo unutrašnjih poslova.

IZJAVA O USKLAĐENOSTI PROPISA SA PROPISIMA EVROPSKE UNIJE
1. Ovlašćeni predlagač propisa: Vlada
Obrađivač: Ministarstvo unutrašnjih poslova 

2. Naziv propisa
Predlog zakona o izmenama i dopunama Zakona o nacionalnom DNK registru
Draft Law on amandments on Law of National DNA Database

3. Usklađenost propisa sa odredbama Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije sa druge strane („Službeni glasnik RS”, broj 83/08) (u daljem tekstu: Sporazum), 

a) Odredba Sporazuma koja se odnose na normativnu saržinu propisa
    VII Pravosuđe, sloboda i bezbednost, član 86 – Sprečavanje i borba protiv organizovanog kriminala i ostalih nezakonitih aktivnosti
b) Prelazni rok za usklađivanje zakonodavstva prema odredbama Sporazuma  

v) Ocena ispunjenosti obaveze koje proizlaze iz navedene odredbe Sporazuma 

/

g) Razlozi za delimično ispunjavanje, odnosno neispunjavanje obaveza koje proizlaze iz navedene odredbe Sporazuma 

/

d) Veza sa Nacionalnim programom za usvajanje pravnih tekovina Evropske unije
4. Usklađenost propisa sa propisima Evropske unije
a) Navođenje odredbi primarnih izvora prava EU i usklađenost sa njima 

/

b) Navođenje sekundarnih izvora prava EU i ocena usklađenosti sa njima
/
v) Navođenje ostalih izvora prava EU i usklađenst sa njima
/

g) Razlozi za delimičnu usklađenost, odnosno neusklađenost
/

d) Rok u kojem je predviđeno postizanje potpune usklađenosti propisa sa propisima Evropske unije
/

5. Ukoliko ne postoje odgovarajuće nadležnosti Evropske unije u materiji koju reguliše propis i ne postoje odgovarajući sekundarni izvori prava Evropske unije sa kojima je potrebno obezbediti usklađenost, potrebno je obrazložiti tu činjenicu. U ovom slučaju nije potrebno popunjavati Tabelu usklađenosti propisa. Tabelu usklađenosti nije potrebno popunjavati i ukoliko se domaćim propisom ne vrši prenos odredbi sekundarnog izvora prava Evropske unije već se isključivo vrši primena ili sprovođenje nekog zahteva koji proizilazi iz odredbe sekundarnog izvora prava.

6. Da li su prethodno navedeni izvori prava Evropske unije prevedeni na srpski jezik?

/

7. Da li je propis preveden na neki službeni jezik Evropske unije?

/

8. Saradnja sa Evropskom unijom i učešće konsultanata u izradi propisa i njihovo mišljenje o usklađenosti
 Prilikom pripreme izvršnog propisa  - Uredbe o načinu vođenja nacionalnog DNK registra i bližim uslovima za razmenu i prenošenje podataka, aktivno je učestvovao u okviru TAEX programa konsultant EK. Tom prilikom je analiziran kako Predlog uredbe, tako i Zakon o nacionalnom DNK registru i Zakon o evidencijama i obradi podataka u oblasti unutrašnjih poslova (zbog rokova čuvanja podataka u nacionalnom DNK registru propisanih tim zakonom), nakon čega je pribavljeno pozitivno mišljenje EK na Predlog uredbe i navedene zakone.


